Miri Regev

{}
Miriam "Miri" Regev (alizaliwa 26 Mei 1965) ni mwanasiasa wa Israeli ambaye kwa sasa anahudumu kama Waziri wa Uchukuzi, Miundombinu ya Kitaifa na Usalama Barabarani. Awali alikuwa Waziri wa Utamaduni na Michezo na pia Kaimu Waziri Mkuu wa Israeli. Aliingia katika siasa baada ya kuwa na taaluma kubwa ya kijeshi. Katika wadhifa wake wa mwisho jeshini, alikuwa brigadier-general katika Israel Defense Forces na alihudumu kama Msemaji wa Jeshi la Israeli (IDF).

 Wasifu 
Miriam Siboni (ambaye anajulikana kama Miri Regev) alizaliwa Kiryat Gat kwa wazazi wahamiaji Wayahudi wa Kisephardi. Alisoma katika Shule ya Sekondari ya Rogozin huko Kiryat Gat. Baba yake, Felix, alikuwa kutoka Moroko na mama yake, Mercedes, alikuwa kutoka Hispania.

Mnamo 1983, alijiunga na Gadna, ambako alikua kamanda wa kikosi (platoon), akihudumu katika nafasi hiyo hadi 1986. Alipata shahada ya kwanza katika Elimu Isiyo Rasmi kutoka Chuo cha Beit Berl, na MBA kutoka Ono Academic College. Ameolewa na Dror Regev, mhandisi katika Israel Aerospace Industries, na wana watoto watatu. Mume wake anatokea katika mazingira ya mrengo wa kushoto kisiasa na ana mitazamo inayokinzana na yake.

 Kazi ya mahusiano ya umma 
Alianza kuhudumu kama mwakilishi wa Msemaji wa IDF katika Israeli Southern Command. Regev alipandishwa cheo hadi colonel alipoteuliwa kuwa Naibu Msemaji wa IDF mwaka 2002.

Mnamo 2003, aliteuliwa kuwa mratibu wa juhudi za kitaifa za mahusiano ya umma katika ofisi ya Waziri Mkuu wa Israel katika maandalizi ya Vita vya Iraq. Baada ya kipindi kifupi (2004–2005) kama Msimamizi Mkuu wa Vyombo vya Habari vya Kijeshi, alipandishwa cheo hadi brigedia jenerali na kuteuliwa kuwa Msemaji wa IDF mwaka 2005.

Alihudumu katika nafasi hiyo,hadi ilipofikia wakati wa kujiondoa kwa Israeli Gaza mwaka 2005 na Vita vya Lebanon vya 2006. Mnamo 2007, aliachishwa jeshini na nafasi yake kuchukuliwa na Avi Benayahu.

 Kazi ya kisiasa 
Mnamo Novemba 2008, Regev alijiunga na chama cha Likud, akisema kuwa alikuwa akiunga mkono misingi ya chama hicho kwa miaka mingi.

Alipata nafasi ya ishirini na saba kwenye orodha ya chama kwa uchaguzi wa 2009, nafasi iliyomwezesha kuingia Knesset baada ya Likud kushinda viti 27. Katika uchaguzi wa 2015, alichaguliwa tena baada ya kuwekwa nafasi ya tano kwenye orodha ya kitaifa ya Likud.

Baadaye aliteuliwa na Waziri Mkuu Benjamin Netanyahu kuwa Waziri wa Utamaduni na Michezo katika serikali mpya.

 Mitazamo ya kisiasa 
Gregg Carlstrom wa jarida la The Atlantic alimwelezea Regev mwaka 2016 kama “mwanasiasa wa watu wa kawaida mwenye kauli kali, ambaye wakati mwingine hufananishwa na Donald Trump”.

Mnamo Mei 2012, katika maandamano dhidi ya uhamiaji haramu kutoka Afrika kwenda Israel, Regev alisema kuwa “[[Wavamizi wa kisudani]] ni saratani katika mwili wa taifa”.

Baadaye alisema kauli hiyo ilipotoshwa, na huku akijitetea, aliomba radhi kwa kuonekana kuwalinganisha binadamu na saratani.

 Marejeo 

Jamii:wanasiasa wa Israeli
Jamii:WikiGap JWK 2026